Mpeketoni ni mji wa Kenya katika kaunti ya Lamu. Si mji wa kale bali ilianzishwa katika miaka ya 1960 kama mradi wa kujenga makazi ya watu na rais wa jamhuri, Jomo Kenyatta. Kiasili eneo lilikaliwa na Wabajuni lakini wakati wa uhuru, na baada ya kuharibika kwa Jumuiya ya Afrika Mashariki, Wakenya wengi walirudi kutoka Tanzania hasa Wakikuyu, walio sehemu kubwa ya wakazi wa leo, pamoja na Waluo na Wakamba. Mashamba yaliyoanzishwa na walowezi hao yanaendelea hadi leo. Kilimo ni hasa ya mahindi, pamba, muhogo, korosho, maembe na ndizi. Kabla ya ukoloni wa Kiingereza eneo lilikuwa chini ya usultani wa Zanzibar. Wafanyabiashara ya watumwa walitumia njia ya pwani kupeleka watumwa hadi Lamu. Hadi sasa mwembe mkubwa unakumbusha mahali ambako misafara ya watumwa ilipumzika na wafungwa walikula maembe na kuacha mbegu. Karibu na Mpeketoni kuna ziwa Kenyatta. Vijiji ndani ya tarafa ni pamoja na Kiongwe, Baharini, Mkunumbi, Bomani, Uziwa, Mapenya, Lakeside, Kibaoni. Tarehe 16 Juni 2014 mji huo ulishambulia na kikosi cha al-Shabaab kutoka Somalia walioua watu 48. Mnamo saa 3 jioni waliingia katika mji kwa kutumia magari 3 wakati wakazi wengi walikuwa wakiangalia mechi ya Kombe la Dunia la FIFA.